Achtung, achtung! Hľadáme novinkára!
V poslednej dobe sa snažíme udržať aktivitu na našom webe aj prostredníctvom pravidelnej rubriky Nuntii, Dies Solis (napríklad tu), čo z latinčiny znamená Novinky, deň Slnka (čiže nedeľa). Túto aktivitu si rozdeľujú naši redaktori a prispievame do nej spoločne. Radi by sme našli človeka, ktorý by nám s hľadaním a uverejňovaním noviniek pomohol a staral sa o túto rubriku.
Taktiež sa snažíme udržať aktualizovaný náš kalendár akcií a koncertov, kde si naši čitatelia môžu prehľadne pozrieť nadchádzajúce udalosti. Podobným kalendárom nedisponuje takmer žiadny web v okolí a my by sme radi udržali jeho životaschopnosť. V tomto prípade teda nehľadáme redaktora, ktorý píše recenzie, reportáže a robí rozhovory, ale človeka, ktorý má hlavne prehľad o scéne a stačí aby nahodil cez týždeň aktuálne akcie a prispel do nedeľného novinkového servisu.
Čo požadujeme:
- prehľad o scéne
- byť aktívny
- nebyť chuj
- mohol by si mať alebo si založiť telegram
Čo ponúkame:
- dobrý pocit
- byť súčasťou aktívneho a úžasného kolektívu (a podobné manažérske drblé reči)
- parádny spam na našom spoločnom telegramovom kanále
Váš záujem píšte buď do komentárov pod článok alebo na náš email: email@example.com